
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1329 

— 29 Ιουνίου 1999 



ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τοποθέτηση Προέδρου Επιστημονικής Επιτροπής.... 1 

Έγκριση διορισμού αναπληρωτή Προέδρου και ανα¬ 
πληρωματικού μέλους του Οικοδομικού Συνεταιρι¬ 
σμού Μονίμων Αξιωματικών Ελληνικού Στρατού 

(ΟΣΜΑΕΣ). 2 

Διορισμός Γενικού Διευθυντή του Κέντρου Τεχνολο¬ 
γίας και Εφαρμογών Στερεών Καυσίμων (ΚΤΕΣΚ). 3 

Τροποποίηση της 27800/30.3.99 απόφασης Διοικητι¬ 
κού Συμβουλίου Οργανισμού Πιστοποίησης και Ε¬ 
πίβλεψης Γεωργικών Προϊόντων - ΟΠΕΓΕΠ - 


Ν.Π.Ι.Δ. 4 

Καθορισμός Συστήματος Ποιότητας των Εταιρειών 
Διακίνησης Ιατροτεχνολογικών Προϊόντων. 5 


ΑΠΟΦΑΣΕΙ Σ 

Αρΐθ.Φ.900/27/29268 (1) 

Τοποθέτηση Προέδρου Επιστημονικής Επιτροπής. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παρ. 21 του άρθρου 5 Ν. 2292/95 
«Οργάνωση και λειτουργία Υπουργείου Εθνικής Άμυνας, 
διοίκηση και έλεγχος των Ενόπλων Δυνάμεων και άλλες 
διατάξεις» (ΦΕΚΑ'35). 

β. Τις διατάξεις της Φ.900/134/50759/Σ. 1876/14.7.97 α¬ 
πόφασης Υπουργού Εθνικής Άμυνας. 

γ. Το γεγονός ότι από τις διατάξεις της παρούσας από¬ 
φασης δεν προκαλείται επιβάρυνση σε βάρος του κρατι¬ 
κού προϋπολογισμού, αποφασίζουμε: 

Άρθρο μόνο 

Την τοποθέτηση ως Προέδρου της Επιστημονικής Επι¬ 
τροπής του Αντγου ε.α. Μπάκα Δημητρίου στη θέση του 
Ευαγγέλου Χωραφά, οικονομολόγου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιουνίου 1999 

Ο ΥΠΟΥΡΓΟΣ 

ΑΠ. - ΑΘ. ΤΣΟΧΑΤΖΟΠΟΥΛΟΣ 


Αριθ. Φ.956.2/100/638161 (2) 

^Εγκριση διορισμού αναπληρωτή Προέδρου και αναπλη¬ 
ρωματικού μέλους του Οικοδομικού Συνεταιρισμού 
Μονίμων Αξιωματικών Ελληνικού Στρατού (ΟΣΜΑΕΣ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Αφού λάβαμε υπόψη: 

α. Τις διατάξεις του άρθρου 13 του καταστατικού του 
ΟΣΜΑΕΣ. 

β. Το άρθρο 12 του Α.Ν. 564/68 (ΦΕΚ Α' 220). 

γ. Το άρθρο 25 του Ν. 2292/95 (ΦΕΚ Α' 35). 

δ. Τις διατάξεις του άρθρου 27 του Ν. 2081/92 (ΦΕΚ Α' 
154) με το οποίο προστέθηκε άρθρο 29Α στο Ν. 1558/85 
(ΦΕΚ Α' 137) όπως αντικαταστάθηκε με το άρθρο 1 παρ. 2 
του Ν. 2469/97 (ΦΕΚΑ'38). 

ε. Το γεγονός από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του ΝΠΙΔ/ΥΕΘΑ/ΓΕΣ, καθότι οι συνεδριάσεις γίνονται τις 
εργάσιμες ώρες, αποφασίζουμε: 

2. Εγκρίνουμε το διορισμό: 

α. Του Ταξιάρχου (ΜΧ) Διαλέττη Δημητρίου, ΑΜ 38457, 
Υποδιευθυντή ΓΕΣ/ΔΜΧ, ως αναπληρωτή Προέδρου, του 
ΔΣ/ΟΣΜΑΕΣ, σε αντικατάστση του Υποστρατήγου Κα- 
τσουλώτου Ευστράτιου, ΑΜ 37181. 

β. Του Συνταγματάρχη (ΠΒ) Δαβάκη Δημητρίου, ΑΜ 
39380, του ΓΕΣ/ΔΙΚΕΝ, ως αναπληρωματικού μέλους του 
ΔΣ/ΟΣΜΑΕΣ, σε αντικατάσταση του Σχη (ΠΖ) Βάθη Μελέ¬ 
τιου. 

3. Η θητεία των ανωτέρω μελών είναι τριετής και αρχίζει 
από τη δημοσίευση της παρούσας στην Εφημερίδα της 
Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 23 Ιουνίου 1999 

Ο ΥΠΟΥΡΓΟΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 
-Φ- 

Αριθ. 9510 (ΦΟΡ) 699 (3) 

Διορισμός Γενικού Διευθυντή του Κέντρου Τεχνολογίας 
και Εφαρμογών Στερεών Καυσίμων (ΚΤΕΣΚ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Τις διατάξεις των άρθρων 4 παρ. 3 και 8 του Π.Δ. 

374/87 «Ίδρυση ΝΠΙΔ με την επωνυμία Κέντρο Τεχνολο¬ 
γίας και Εφαρμογών Στερεών Καυσίμων (ΚΤΕΣΚ)». 

β) Τα πρακτικά της 26ης/7.5.99 συνεδρίασης του Διοι¬ 
κητικού Συμβουλίου του ΚΤΕΣΚ. 

γ) Το υπ’ αριθμ. 4455/24.5.99 έγγραφο του ΚΤΕΣΚ, α¬ 
ποφασίζουμε: 

Διορίζουμε ως Γ ενικό Διευθυντή του Κέντρου Τεχνολο¬ 
γία και Εφαρμογών Στερεών Καυσίμων (ΚΤΕΣΚ), τον Πρό¬ 
εδρο του Διοικητικού Συμβουλίου αυτού, Εμμανουήλ Κα- 
καρά, μετριετή θητεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1999 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 
-Φ- 

Αριθ. 48137 (4) 

Τροποποίηση της 27800/30.3.99 απόφασης Διοικητικού 
Συμβουλίου Οργανισμού Πιστοποίησης και Επίβλε¬ 
ψης Γεωργικών Προϊόντων - ΟΠΕΓΕΠ - Ν.Π.Ι.Δ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85) όπως αυτές συμπληρώ¬ 
θηκαν με το άρθρο 27 του Ν. 2081/92 (ΦΕΚ 154/Α/92) και 
όπως αυτές αντικαταστάθηκαν με τη διάταξη του άρθρου 
1 παρ. 2ατου Ν. 2469/97 (ΦΕΚ38/Α/97). 

2) Τις διατάξεις του Ν. 2637/98 και ειδικότερα των άρ¬ 
θρων 30, 32, 33, 34, 35, 36 και 37. 

3) Την αριθμ. 27800/30.3.99 απόφαση Υπουργού Γεωρ¬ 
γίας (ΦΕΚ 301/Β/1.4.99), «Ορισμός μελών Διοικητικού 
Συμβουλίου Οργανισμού Πιστοποίησης και Επίβλεψης 
Γεωργικών Προϊόντων - ΟΠΕΓΕΠ» Ν.Π.Ι.Δ., όπως διορ¬ 
θώθηκε με το ΦΕΚ αριθμ. 476/Β/28.4.99. 

4) Το ότι από τις διατάξεις αυτής της απόφασης δεν προκα- 
λείται δαπάνη σε βάρος του Προϋπολογισμού του Νομικού 
Προσώπου του Οργανισμού Πιστοποίησης και Επίβλεψης Γε- 
ωργικών Προϊόντων (ΟΠΕΓΕΠ) - Ν.Π.Ι.Δ., αποφασίζουμε: 

1) Τροποποιούμε την αριθμ. 27800/30.3.99 απόφασή 
μας (ΦΕΚ 301/Β/1.4.99) και συγκεκριμένα την περ. στ της 
παραγράφου 1 ως εξής: 

στ. Τον Δέτση Βασίλειο, βιολόγο ως τακτικό μέλος με α¬ 
ναπληρωτή του τον Γρατσία Γεώργιο, γεωπόνο. 

2) Η θητεία των παραπάνω δύο μελών λήγει 1.4.2002. 

3) Κατά τα λοιπά εξακολουθεί να ισχύει η αριθμ. 
27800/30.3.99 απόφασή μας ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

-♦- 

Αριθ. Ε3/833 (5) 

Καθορισμός Συστήματος Ποιότητας των Εταιρειών Δια¬ 
κίνησης Ιατροτεχνολογικών Προϊόντων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των παραγράφων 5α και 15 του άρθρου 
3του Ν. 1316/83. 


2. Το άρθρο 21 της υπ’ αριθ. ΔΥ7/οικ. 2480/94 (ΦΕΚ 
Β679/94) Κ.Υ.Α. «Εναρμόνιση της Ελληνικής Νομοθεσίας 
προς την Οδ. 93/42/ΕΟΚ/14.6.93 Συμβουλίου της Ε.Ε. 
που αφορά στα Ιατροτεχνολογικά Προϊόντα (ΜβάιοδΙ Οβ- 
νΐοβε)». 

3. Το άρθρο 17 της υπ. αριθ. ΔΥ7/2351/94 (ΦΕΚ Β639/ 
94) Κ.Υ.Α. «Εναρμόνιση της Ελληνικής Νομοθεσίας προς 
την Οδ. 93/42/ΕΟΚ/14.6.93 Συμβουλίου της Ε.Ε. που α¬ 
φορά στα Ενεργά Εμφυτεύσιμα Ιατροτεχνολογικά Προϊ¬ 
όντα (Αοίίνβ ΙιηρΙ&ηΙαόΐΘ ΜβάίοβΙ Οβνίοβδ)». 

4. Τις υπ. αριθ. Ε3/960/24.3.98 και Ε3/1120/6.4.98 απο¬ 
φάσεις Υπουργού Υγείας. 

5. Την υπ. αριθ. Α7/οικ. 6281/23.7.98 (ΦΕΚ Β810/98) α¬ 
πόφαση Υπουργού Υγείας Τροποποίηση της ΔΥ7/2480/ 
19.8.94 Κ.Υ.Α. και ορισμός του Ε.Ο.Φ. ως Αρμόδιας Αρ¬ 
χής». 

6. Την 5803/98 (ΦΕΚ 1178/Β/13.11.98) απόφαση Υπουρ¬ 
γού Υγείας και Πρόνοιας περί «Ανάθεσης αρμοδιοτήτων 
στους Υφυπουργούς Υγείας και Πρόνοιας Νικόλαο Φαρ- 
μάκη και Θεόδωρο Κοτσώνη», αποφασίζουμε: 

Άρθρο 1 

Σύστημα Ποιότητας Εταιρειών Διακίνησης 
Ιατροτεχνολογικών Προϊόντων - Πιστοποίηση 

1. Οι εταιρείες Εμπορίας και Διακίνησης Ιατροτεχνολο- 
γικών Προϊόντων οφείλουν να εγκαταστήσουν, εφαρμό¬ 
ζουν και συντηρούντο Σύστημα Ποιότητας, που περιγρά- 
φεται στο ΠΑΡΑΡΤΗΜΑ Α' της παρούσας απόφασης. Το 
υπόψη Σύστημα Ποιότητας πρέπει να πιστοποιείται και να 
ελέγχεται για την εφαρμογή του αρμοδίως. 

2. Αρμόδιοι φορείς Πιστοποίησης και Ελέγχου του προ¬ 
διαγραφόμενου στην παρούσα απόφαση Συστήματος 
Ποιότητας είναι οι Κοινοποιημένοι Οργανισμοί για τα Ια- 
τροτεχγολογικά Προϊόντα, ως ορίζονται με βάση τις ισχύ- 
ουσες εκάστοτε οικείες Κοινοτικές Οδηγίες. Τα χορηγού¬ 
μενα από τους Κοινοποιημένους Οργανισμούς Πιστοποι¬ 
ητικά Πιστοποίησης και οι τυχόν ανακλήσεις τους 
κοινοποιούνται στον Ε.Ο.Φ. 

Άρθρο 2 

Πιστοποίηση Συστήματος Ποιότητας Οδοντοτεχνιτών 
& Κατασκευαστών επί παραγγελία Προσθετικών 
ή Ορθοπεδικών Προϊόντων 

1. Το σύστημα ποιότητας των Οδοντοτεχνιτών και των 
Κατασκευαστών επί παραγγελία Προσθετικών ή Ορθοπε¬ 
δικών Προϊόντων, που ορίζεται με τις Ε3/960/24.3.98 και 
Ε3/1120/6.4.98 αποφάσεις, πρέπει να πιστοποιείται και να 
ελέγχεται για την εφαρμογή του αρμοδίως. 

2. Αρμόδιοι φορείς Πιστοποίησης και Ελέγχου του προ¬ 
διαγραφόμενου στις ανωτέρω αποφάσεις Συστήματος 
Ποιότητας Κατασκευαστών είναι οι Κοινοποιημένοι Ορ¬ 
γανισμοί για τα αντίστοιχα Ιατροτεχνολογικά Προϊόντα 
(οδοντιατρικά, προσθετικά, ορθοπεδικά), ως ορίζονται με 
βάση τις ισχύουσες εκάστοτε οικείες Κοινοτικές Οδηγίες. 
Τα χορηγούμενα από τους Κοινοποιημένους Οργανι¬ 
σμούς Πιστοποιητικά Πιστοποίησης και οι τυχόν ανακλή¬ 
σεις τους κοινοποιούνται στον Ε.Ο.Φ. 

Άρθρο 3 

Διάρκεια ισχύος Πιστοποίησης 

Τα πιστοποιητικά Πιστοποίησης που εκδίδονται από 
τους Κοινοποιημένους Οργανισμούς σύμφωνα με τα ορι- 

ζόμενα στα προηγούμενα άρθρα 1 και 2 έχουν κατ’ ανώ¬ 
τατο όριο πενταετή ισχύ. 

Άρθρο 4 
Κυρώσεις 

Οι παραβάτες της παρούσας υπόκεινται στις προβλε- 
πόμενες απάτη νομοθεσία κυρώσεις, μετά από εισήγηση 
του Δ.Σ. του Ε.Ο.Φ. 

Άρθρο 5 

Καταργούμενες Διατάξεις 

Με την έναρξη εφαρμογής της παρούσας απόφασης 
καταργούνται οι ακόλουθες διατάξεις: 

α) Το κεφάλαιο 4 της απόφασης Ε3/960/24-3-98 

β) Η παράγραφος 2 του κεφαλαίου 5 της απόφασης 
Ε3/960/24.3.98 

γ) Το κεφάλαιο 4 της απόφασης Ε3/1120/6.4.98 

δ) Η παράγραφος 2 του κεφαλαίου 5 της απόφασης 
Ε3/1120/6.4.98 

Άρθρο 6 

Προκαλούμενη Δαπάνη 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Άρθρο 7 

Μεταβατικές Διατάξεις 

1. Η παρούσα Απόφαση τίθεται σε εφαρμογή από τη δη¬ 
μοσίευση της στην Εφημερίδα της Κυβερνήσεως. 

2. Η πιστοποίηση των εταιρειών διακίνησης, σύμφωνα 
με τις διατάξεις της παρούσας απόφασης πρέπει να έχει 
συντελεσθεί το βραδύτερο μέσα σε ένα έτος από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Ιουνίου 1999 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 


ΠΑΡΑΡΤΗΜΑ Α' 

ΕΛΑΧΙΣΤΕΣ ΑΠΑΙΤΗΣΕΙΣ ΤΟΥ ΣΥΣΤΗΜΑΤΟΣ 
ΠΟΙΟΤΗΤΑΣ ΤΩΝ ΕΤΑΙΡΕΙΩΝ ΔΙΑΚΙΝΗΣΗΣ 
ΙΑΤΡΟΤΕΧΝΟΛΟΓΙΚΩΝ ΠΡΟΪΟΝΤΩΝ 

Άρθρο 1 

Ευθύνη της Διοίκησης 

1.1. Πολιτική για την Ποιότητα 

Η διοίκηση της εταιρείας που έχει την εκτελεστική ευ¬ 
θύνη, πρέπει να καθορίζει και να τεκμηριώνει την πολιτική 
της για την ποιότητα και τη δέσμευσή της ως προς την ποι¬ 
ότητα. Η πολιτική για την ποιότητα πρέπει να είναι σχετι¬ 
κή με τους στόχους της εταιρείας, τις προσδοκίες και τις 
ανάγκες των πελατών της. Η πολιτική πρέπει να είναι κα¬ 
τανοητή, να εφαρμόζεται και να διατηρείται σε όλα τα ε¬ 
πίπεδα της οργάνωσης. 

1.2. Οργανόγραμμα 

1.2.1. Καθηκοντολόγιο 

Πρέπει να καθορίζεται και να τεκμηριώνεται η ευθύνη, η 
αρμοδιότητα και οι αμοιβαίες σχέσεις όλου του προσωπι¬ 
κού που διαχειρίζεται, εκτελεί και ελέγχει κάθε εργασία 
που επηρεάζει την ποιότητα. 


1.2.2. Πόροι 

Η Εταιρεία πρέπει να εντοπίζει τις απαιτήσεις σε μέσα 
και να παρέχει επαρκείς πόρους, συμπεριλαμβανομένου 
και εκπαιδευμένου προσωπικού για την διαχείριση, την ε¬ 
κτέλεση της εργασίας και τις δραστηριότητες επαλήθευ¬ 
σης, συμπεριλαμβανομένων και των εσωτερικών επιθεω¬ 
ρήσεων για την ποιότητα. 

1.2.3. Εκπρόσωπος της Διοίκησης 

Η Διοίκηση που έχει την εκτελεστική ευθύνη πρέπει να 
ορίσει ένα από τα μέλη της το οποίο ανεξάρτητα από άλ¬ 
λες υπευθυνότητες, θα έχει την καθορισμένη δικαιοδοσία 
να εξασφαλίζει ότι ένα σύστημα για την ποιότητα έχει κα¬ 
θιερωθεί έχει τεθεί σε εφαρμογή και τηρείται. 

1.3. Ανασκόπηση από την Διοίκηση 

Εφαρμόζεται σε εταιρείες άνω των πέντε ατόμων. Η δι¬ 
οίκηση της εταιρείας πρέπει να ανασκοπεί το σύστημα 
ποιότητας της εταιρείας σε καθορισμένα χρονικά δια¬ 
στήματα έτσι ώστε η συνεχής εφαρμογή του και η αποτε- 
λεσματικότητά του να επιβεβαιώνεται και να εκπληρώνο¬ 
νται οι στόχοι και η πολιτική ποιότητας της εταιρείας. Οι 
ανασκοπήσεις αυτές πρέπει να καταχωρούνται σε ειδικά 
αρχεία τα οποία πρέπει να τηρούνται σύμφωνα με τα κα¬ 
θοριζόμενα στο άρθρο 12. 

Άρθρο 2 

Σύστημα για την ποιότητα 

2.1. Γ ενικά - Διαδικασίες συστήματος ποιότητας 

Η εταιρεία πρέπει να καθιερώνει, να τεκμηριώνει και να 
τηρεί σύστημα για την ποιότητα, ως μέσο για να εξασφα¬ 
λίζει ότι το προϊόν συμμορφώνεται σε προδιαγραμμένες 
απαιτήσεις. 

Το σύστημα θα πρέπει να τεκμηριώνεται με διαδικασίες, 
περιγραφή διεργασιών και να περιέχει καταγραφές σε 
αρχεία. Η εταιρεία πρέπει να ετοιμάσει ένα εγχειρίδιο για 
την ποιότητα το οποίο να καλύπτει τις απαιτήσεις αυτής 
της υπουργικής απόφασης. Το εγχειρίδιο για την ποιότη¬ 
τα πρέπει να περιλαμβάνει ή να κάνει αναφορά στις διαδι¬ 
κασίες του συστήματος για την ποιότητα και να εκθέτει 
την δομή της τεκμηρίωσης που χρησιμοποιείται στο σύ¬ 
στημα για την ποιότητα. 

2.2. Σχεδιασμός ποιότητας 

Η εταιρεία της υπόψη κατηγορίας πρέπει όχι απλά να ε¬ 
φαρμόζει ένα σύστημα ποιότητας και να τεκμηριώνει την 
επάρκειάτου, αλλά επιπρόσθετα πρέπει να προβαίνει στο 
σχεδίασμά αυτού καθεαυτού του συστήματος ποιότητας 
και να θεσπίζει και να εφαρμόζει διαδικασίες δημιουρ¬ 
γίας, υιοθέτησης, αναθεώρησης, διόρθωσης, συμπλήρω¬ 
σης, κατάργησης, κλπ. του εν λόγω συστήματος. Στο 
πλαίσιο αυτό οφείλει να καθορίζει και να τεκμηριώνει τον 
τρόπο με τον οποίο οι απαιτήσεις για την ποιότητα ικανο¬ 
ποιούνται. 

Άρθρο 3 

Αγορές 

3.1. Γενικά 

Η Εταιρεία πρέπει να καθιερώνει και να τηρεί τεκμη¬ 
ριωμένες διαδικασίες για να εξασφαλίζει ότι τα αγοραζό¬ 
μενα προϊόντα συμμορφούνται σε προδιαγραμμένες α¬ 
παιτήσεις. 

3.2. Αξιολόγηση Προμηθευτών 

Η Εταιρεία πρέπει: 

α. να αξιολογεί και να επιλέγει τους προμηθευτές του με 
βάση την δυνατότητά τους να ικανοποιήσουν τις απαιτή¬ 
σεις της παραγγελίας, συμπεριλαμβανομένων των απαι¬ 
τήσεων του συστήματος για την ποιότητα. 

β. να καθορίζει το είδος και την έκταση του ελέγχου που 
πραγματοποιείται από την εταιρεία στους προμηθευτές 
της (επιθεωρήσεις στις εγκαταστάσεις, πιστοποιητικά 
ποιότητας, ερωτηματολόγια κ.λπ.) 

γ. να καθιερώνει και να τηρεί αρχείο για την ποιότητα 
των αποδεκτών προμηθευτών. 

3.3. Δεδομένα αγορών 

Τα έγγραφα αγορών πρέπει να περιέχουν δεδομένα τα 
οποία περιγράφουν με σαφήνεια το παραγγελθέν προϊόν, 
συμπεριλαμβάνοντας όπου είναι εφαρμόσιμο: 

Τον τύπο, την κατηγορία, τον αριθμό παρτίδας, την πο¬ 
σότητα ή άλλα σαφή χαρακτηριστικά αναγνώρισης της 
ταυτότητας. 

Πριν από την αποδέσμευσή τους, η εταιρεία πρέπει να 
ανασκοπεί και να εγκρίνει τα έγγραφα αγορών, σε ότι α¬ 
φορά στην καταλληλότητα των προδιαγραφόμενων απαι¬ 
τήσεων. 

Άρθρο 4 

Έλεγχος εγγραφών και δεδομένων 

4.1. Γενικά 

Η εταιρεία πρέπει να καθιερώνει και να τηρεί τεκμηριω¬ 
μένες διαδικασίες για τον έλεγχο των εγγράφων και δε¬ 
δομένων συμπεριλαμβανομένων, στην εφαρμοζόμενη έ¬ 
κταση, και εγγράφων εξωτερικής προέλευσης όπως πρό¬ 
τυπα και σχέδια του πελάτη. 

4.2. Κατάλογος ισχυόντων εγγράφων 

Η εταιρεία πρέπει να καθιερώνει και να τηρεί κατάλογο 
ισχυόντων εγγράφων, εσωτερικών και εξωτερικών. 

Άρθρο 5 

Αναγνώριση της ταυτότητας και ιχνηλασιμότητα 

προϊόντος 

Η εταιρεία πρέπει να καθιερώνει και να τηρεί τεκμηριω¬ 
μένες διαδικασίες για την αναγνώριση της ταυτότητας 
του προϊόντος με κατάλληλα μέσα, από την παραλαβή μέ¬ 
χρι την παράδοση. 

Η εταιρεία πρέπει να καθιερώνει και να τηρεί τεκμηριω¬ 
μένες διαδικασίες για την μονοσήμαντη αναγνώριση της 
ταυτότητας τόσο των μεμονομένων προϊόντων όσο και 
των παρτίδων προϊόντων. Ο τρόπος αναγνώρισης πρέπει 
να καταγράφεται. 

Άρθρο 6 

Έλεγχος και Δοκιμές 

6.1 Γενικά 

Εφόσον: α) προβλέπονται έλεγχοι και δοκιμές στο σχέ¬ 
διο για την ποιότητα της εταιρείας 

β) προβλέπονται έλεγχοι και δοκιμές εκτελούμενες από 
τις εταιρείες διακίνησης, από τη διαδικασία εκτίμησης 
της πιστότητας του προϊόντος για την έγκριση της επίθε¬ 
σης της σήμανσης ΟΕ. 

Τότε η εταιρεία πρέπει να καθιερώνει και τηρεί τεκμη¬ 
ριωμένες διαδικασίες για τις δραστηριότητες ελέγχου ή 
ενδεχομένως και δοκιμών, με σκοπό να επαληθεύει ότι 
πληρούνται οι προδιαγραφόμενες για το προϊόν απαιτή¬ 
σεις. 


6.2. Έλεγχος και δοκιμές κατά την παραλαβή 

Η Εταιρεία πρέπει να εξασφαλίζει ότι το εισερχόμενο 
προϊόν δεν χρησιμοποιείται έως ότου έχει ελεγχθεί ή με 
οιονδήποτε τρόπο επαληθευθεί, ότι συμμορφούται προς 
τις προδιαγραμμένες απαιτήσεις. Η επαλήθευση της 
συμμόρφωσης προς τις προδιαγραμμένες απαιτήσεις 
πρέπει να γίνεται σύμφωνα με το σχέδιο για την ποιότητα 
ή/και τεκμηριωμένες διαδικασίες. 

6.3. Τελικός έλεγχος 

Η Εταιρεία πρέπει να διενεργεί όλους τους τελικούς ε¬ 
λέγχους σύμφωνα με τις τεκμηριωμένες διαδικασίες, ώ¬ 
στε να αποδεικνύεται πλήρως η συμμόρφωση των προϊό¬ 
ντων με τις προδιαγραμμένες απαιτήσεις. 

Κανένα προϊόν δεν πρέπει να παραδίδεται, έως ότου ό¬ 
λες οι δραστηριότητες που προδιαγράφονται στις τεκμη¬ 
ριωμένες διαδικασίες έχουν ολοκληρωθεί ικανοποιητικά 
και τα σχετικά δεδομένα και η τεκμηρίωση είναι διαθέσι¬ 
μα. 

Άρθρο 7 

Κατάσταση ελέγχων και δοκιμών 

Η κατάσταση από άποψη ελέγχων και δοκιμών ενός 
προϊόντος πρέπει να επισημαίνεται με κατάλληλα μέσα τα 
οποία να δείχνουν την συμμόρφωση ή μη του προϊόντος 
αναφορικά με τους ελέγχους και τις δοκιμές που έγιναν. 
Η επισήμανση της κατάστασης από άποψη ελέγχων και 
δοκιμών του προϊόντος πρέπει να διατηρείται, όπως κα¬ 
θορίζεται στο σχέδιο για την ποιότητα ή/και σε τεκμηριω¬ 
μένες διαδικασίες καθ’ όλη την διάρκεια του χειρισμού 
(διακίνησης) του προϊόντος ώστε να εξασφαλίζεται ότι 
μόνο προϊόν που έχει περάσει με επιτυχία τους απαιτού- 
μενους ελέγχους και δοκιμές (ή έχει αποδεσμευθεί μετά 
από εξουσιοδοτημένη αποδοχή παρέκκλισης) αποστέλ- 
λεται, χρήσιμε :~:είται ή εγκαθίσταται. 

Άρθρο 8 

Έλεγχος μη συ μμορφού μενού προϊόντος 

8.1. Γενικά 

Η Εταιρεία πρέπει να καθιερώνει και να τηρεί τεκμηριω¬ 
μένες διαδικασίες ώστε να εξασφαλίζεται ότι το προϊόν το 
οποίο δεν συμμορφούται με προδιαγραμμένες απαιτή¬ 
σεις, δεν μπορεί να χρησιμοποιηθεί ή να εγκατασταθεί α¬ 
κούσια. Αυτός ο έλεγχος πρέπει να περιλαμβάνει την α¬ 
ναγνώριση, τεκμηρίωση, εκτίμηση, απομόνωση (όπου εί¬ 
ναι πρακτικά δυνατόν) και χειρισμό του μη συμμορ- 
φούμενου προϊόντος, καθώς και την πληροφόρηση όλων 
των ενδιαφερομένων λειτουργιών. 

8.2. Αξιολόγηση και χειρισμός του μη συμμορφούμενου 
προϊόντος 

Πρέπει να ορισθεί η ευθύνη για την αξιολόγηση και η δι¬ 
καιοδοσία για το χειρισμό του μη συμμορφούμενου προϊ¬ 
όντος. 

Το μη συμμορφούμενο προϊόν πρέπει να αξιολογείται 
βάσει τεκμηριωμένων διαδικασιών. Ετσι, πιθανόν να: 

α. επιστραφεί στον κατασκευαστή προκειμένου να υπο- 
στεί επανακατεργασία, σύμφωνα μετά προβλεπόμενα α¬ 
πό το σχέδιο για την ποιότητα και από τη διαδικασία εκτί¬ 
μησης της πιστότητας του προϊόντος για την έγκριση της 
επίθεσης της σήμανσης ΟΕ, ώστε να πληρεί τις προδια- 
γραμμένες απαιτήσεις 

β. γίνει αποδεκτό, με ή χωρίς επισκευή κατόπιν αποδο¬ 
χής παρέκκλισης 

γ. απορριφθεί ή διατεθεί ως άχρηστο. 

Όπου απαιτείται από τη σύμβαση, η προτεινόμενη χρή¬ 
ση ή επισκευή του προϊόντος το οποίο δεν συμμορφούται 
με τις καθορισμένες απαιτήσεις, πρέπει να αναφερθεί 
στον πελάτη ή στον εκπρόσωπό του για αποδοχή παρέκ¬ 
κλισης. Η περιγραφή της μη συμμόρφωσης η οποία έχει 
γίνει αποδεκτή και των επισκευών, πρέπει να καταγραφεί 
ώστε να φαίνεται η πραγματική κατάσταση του προϊό¬ 
ντος, η οποία δεν επιτρέπεται να θέτει σε κίνδυνο την υ¬ 
γεία και την ασφάλεια ασθενών, χρηστών ή τρίτων ατό¬ 
μων. 

Τα επιδιορθωμένα ή/και επανακατεργασμένα προϊόντα 
πρέπει να επανελέγχονται σύμφωνα με το σχέδιο για την 
ποιότητα ή/καιτις τεκμηριωμένες διαδικασίες. 

Άρθρο 9 

Διορθωτικές Ενέργειες 

9.1. Γενικά 

Η Εταιρεία πρέπει να καθιερώνει και να τηρεί τεκμηριω¬ 
μένες διαδικασίες για τη πραγματοποίηση διορθωτικών 
ενεργειών. 

9.2. Διορθωτικές ενέργειες 

Οι διαδικασίες για τις διορθωτικές ενέργειες πρέπει να 
περιλαμβάνουν: 

α. τον αποτελεσματικό χειρισμό των παραπόνων των 
πελατών και των αναφορών των μη συμμορφώσεων του 
προϊόντος. 

β. η εταιρεία θα τηρεί αρχείο παραπόνων. Για παράπο¬ 
να για τα οποία δεν έγιναν διορθωτικές ενέργειες να ανα¬ 
φερθούν τα αίτια. 

γ. τη διερεύνηση των αιτιών των μη συμμορφώσεων που 
σχετίζονται με το προϊόν, τη διεργασία και το σύστημα για 
την ποιότητα καθώς και την καταγραφή των αποτελεσμά¬ 
των της διερεύνησης. 

δ. τον προσδιορισμό της αναγκαίας διορθωτικής ενέρ¬ 
γειας ώστε να εξαλειφθεί η αιτία της μη συμμόρφωσης. 

ε. την εφαρμογή ελέγχων για να εξασφαλίζεται ότι έχει 
πραγματοποιηθεί διορθωτική ενέργεια και ότι είναι απο¬ 
τελεσματική. 

στ. διαδικασία για ανάκληση προϊόντος. 

ζ. την ενημέρωση της Αρμόδιας Αρχής και του Κοινο¬ 
ποιημένου Οργανισμού στις περιπτώσεις ανάκλησης 
προϊόντων και εμφάνισης ανεπιθύμητων περιστατικών 
κατά την χρήση των προϊόντων. 

Αρθρο 10 

Προληπτικές Ενέργειες 

Οι διαδικασίες για τις προληπτικές ενέργειες πρέπει να 
περιλαμβάνουν: 

α. χρήση κατάλληλων πηγών πληροφόρησης, όπως 
διεργασίες και εργασίες που επηρεάζουν την ποιότητα 
του προϊόντος, αποδοχή παρεκκλίσεων, αποτελέσματα ε¬ 
πιθεωρήσεων, αρχεία για την ποιότητα, αναφορές εξυπη¬ 
ρέτησης και παράπονα πελατών για να εντοπίζονται, ανα¬ 
λύονται και εξαλείφονται οι εν δυνάμει αιτίες μη συμμόρ¬ 
φωσης. 

β. τον προσδιορισμό των κατάλληλων βημάτων για την 
αντιμετώπιση οποιονδήποτε προβλημάτων που απαιτούν 
προληπτική ενέργεια. 

γ. την έναρξη της προληπτικής ενέργειας και την εφαρ¬ 
μογή ελέγχων για να διασφαλίζεται ότι είναι αποτελεσμα¬ 
τική. 


δ. τη διασφάλιση ότι η σχετική με τις ενέργειες που έ¬ 
χουν γίνει πληροφόρηση υποβάλλεται για την ανασκόπη¬ 
ση από τη Διοίκηση. 

Άρθρο 11 

Χειρισμός, αποθήκευση, συσκευασία, 
διτήρηση και παράδοση 

11.1. Γενικά 

Η Εταιρεία πρέπει να καθιερώνει και να τηρεί τεκμηριω¬ 
μένες διαδικασίες για τον χειρισμό, την αποθήκευση, την 
συσκευασία, την διατήρηση και την παράδοση του προϊό¬ 
ντος. 

11.2. Χειρισμός 

Η Εταιρεία πρέπει να προβλέπει μεθόδους χειρισμού 
του προϊόντος οι οποίες εμποδίζουν την πρόκληση ζημιάς 
ή την υποβάθμισή του. 

11.3. Αποθήκευση 

Η Εταιρεία πρέπει να χρησιμοποιεί καθορισμένες πε¬ 
ριοχές αποθήκευσης ώστε να προλαμβάνεται η πρόκλη¬ 
ση ζημιάς ή η υποβάθμισή του προς χρήση ή παράδοση 
προϊόντος. 

11.4. Συσκευασία 

Η Εταιρεία πρέπει να ελέγχει τις συσκευασίες στον βαθ¬ 
μό που χρειάζεται ώστε να εξασφαλίζεται η συμμόρφωση 
προς τις προδιαγραμμένες απαιτήσεις για την ασφάλεια 
και την αποτελεσματικότητα του προϊόντος. 

11.5. Διατήρηση 

Η Εταιρεία πρέπει να εφαρμόζει κατάλληλες μεθόδους 
για την διατήρηση και τον διαχωρισμό του προϊόντος όσο 
χρόνο το προϊόν είναι υπό τον έλεγχό της. 

11.6. Παράδοση 

Η Εταιρεία πρέπει να λαμβάνει μέτρα για την προστασία 
της ποιότητας του προϊόντος μετά τον τελικό έλεγχο και 
δοκιμές. Οταν καθορίζεται από την σύμβαση, η προστα¬ 
σία αυτή πρέπει να επεκτείνεται ώστε να περιλαμβάνει 
την παράδοση του προϊόντος στον προορισμό του. Στις 
περιπτώσεις που απαιτείται εγκατάσταση του προϊόντος 
στο κατάστημα του πελάτη θα πρέπει να αποδεικνύεται η 
πλήρης και σωστή εγκατάσταση. 

Άρθρο 12 

Έλεγχος των καταχωρήσεων σε αρχεία για την ποιότητα 

Η Εταιρεία πρέπει να καθιερώνει και να τηρεί τεκμηριω¬ 
μένες διαδικασίες για την αναγνώριση, συλλογή, ταξινό¬ 
μηση, πρόσβαση, αρχειοθέτηση, αποθήκευση, διατήρη¬ 
ση και καταστροφή των αρχείων. 

Όλα τα αρχεία πρέπει να είναι ευανάγνωστα, να φυλάσ¬ 
σονται και να διατηρούνται με τέτοιο τρόπο ώστε να είναι 
δυνατόν να ανευρίσκονται εύκολα σε εγκαταστάσεις που 
παρέχουν το κατάλληλο περιβάλλον για να προλαμβάνο¬ 
νται η πρόκληση ζημιάς, η υποβάθμισή τους και η απώλειά 
τους. 

Τα στοιχεία πρέπει να διατηρούνται καθ’ όλη την διάρκεια 
της ζωής του προϊόντος και τουλάχιστον επί πέντε έτη. 

Άρθρο 13 

Εσωτερικές Επιθεωρήσεις 

Εφαρμόζεται σε εταιρείες άνω των πέντε ατόμων. 

Η Εταιρεία πρέπει να καθιερώνει και να τηρεί τεκμηριω¬ 
μένες διαδικασίες για τον σχεδίασμά και την υλοποίηση ε¬ 
σωτερικών επιθεωρήσεων της ποιότητας ώστε να επαλη- 

θεύει εάν και κατά πόσον οι δραστηριότητες οι οποίες έ¬ 
χουν σχέση με την ποιότητα και τα σχετιζόμενα με αυτές 
αποτελέσματα συμμορφούνται με τις προδιαγεγραμμέ¬ 
νες απαιτήσεις και τεκμηριωμένες διαδικασίες και να 
προσδιορίζει την αποτελεσματικότητα του συστήματος 
για την ποιότητα. 

Οι εσωτερικές επιθεωρήσεις πρέπει να διενεργούνται 
από προσωπικό ανεξάρτητο από αυτό που έχει άμεση ευ¬ 
θύνη για την επιθεωρούμενη δραστηριότητα. 

Τα αποτελέσματα των επιθεωρήσεων πρέπει να κατα¬ 
γράφονται σε αρχεία, να λαμβάνονται έγκαιρα διορθωτι¬ 
κές ενέργειες. Να γίνεται επαλήθευση της αποτελεσματι- 
κότητας της διορθωτικής ενέργειας. 

Άρθρο 14 
Εκπαίδευση 

Η Εταιρεία πρέπει να καθιερώνει και να τηρεί τεκμηριω¬ 


μένες διαδικασίες για τον εντοπισμό των αναγκών εκπαί¬ 
δευσης και για την παροχή εκπαίδευσης σε όλο το προ¬ 
σωπικό το οποίο ασχολείται με δραστηριότητες οι οποίες 
επηρεάζουν την ποιότητα. Προσωπικό το οποίο εκτελεί 
καθορισμένα ειδικά καθήκοντα πρέπει να αξιολογηθεί ως 
κατάλληλο με βάση την κατάλληλη αρχική εκπαίδευση, 
την σχετική επιμόρφωση ή/και την εμπειρία, ανάλογα με 
τις απαιτήσεις. Πρέπει να τηρούνται κατάλληλα αρχεία 
εκπαίδευσης. 

Άρθρο 15 
Εξυπηρέτηση 

Στις περιπτώσεις όπου η εξυπηρέτηση αποτελεί προ- 
διαγραμμένη απαίτηση, η Εταιρεία πρέπει να καθιερώνει 
και να τηρεί τεκμηριωμένες διαδικασίες ώστε να εκτελεί, 
να επαληθεύει και να αναφέρει ότι η εξυπηρέτηση ικανο¬ 
ποιεί τις προδιαγραμμένες απαιτήσεις. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΗρ: «νννν.Θΐ.ςΓ 

ΙΝΤΕΡΝΕΤ: ΙιοΙ.ςτ 
β-ππβΠ: ην33 @ ΗοΙ.ςμ 

1 --- --—-—- 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ. Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ * Μέ ΧΡ* 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοίκ.λπ. προσωπικού Ν.Π.Δ.Δ.) 
ί ϊαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 *» . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 >* . 150 » . 

10.000 » . 500 » . 

250.000 >* . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 >► . 

-—--— - 'Π 


) * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου, 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 

I Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 








